


Na temelju članka 116. stavka 5. Zakona o zaštiti i očuvanju kulturnih dobara (Narodne novine, broj 145/24 i 151/25) i članka 22. Statuta Grada Zaprešića (Službene novine Grada Zaprešića broj 4/09, 2/13, 6/13-pročišćeni tekst, 7/14, 1/18, 2/20 i 1/21), Gradsko vijeće Grada Zaprešića na ___. sjednici održanoj dana ___. ______ 2026. godine donosi

ODLUKU
o visini spomeničke rente

Članak 1.
Ovom Odlukom određuje se visina spomeničke rente za obavljanje gospodarske djelatnosti u nepokretnom kulturnom dobru ili na području kulturno-povijesne cjeline na području grada Zaprešića.

Članak 2.
Na području grada Zaprešića plaća se spomenička renta za obavljanje gospodarske djelatnosti u građevinama kojima je rješenjem Ministarstva kulture Republike Hrvatske utvrđeno svojstvo kulturnog dobra kao nepokretnog kulturnog dobra, ili su preventivno zaštićene (u daljnjem tekstu: nepokretno kulturno dobro) te za građevine za koje je rješenjem Ministarstva kulture Republike Hrvatske utvrđeno svojstvo kulturnog dobra kao kulturno-povijesne cjeline (u daljnjem tekstu: kulturno-povijesna cjelina) i to:

I. skupina:
· Kompleks Novi dvori, Zaprešić:
   - Dvorac u Novim dvorima, Zaprešić
   - Kuća Marof, Novi dvori, Zaprešić
   - Kukuružarnik s hambarom, Novi dvori, Zaprešić
   - Perivoj, Novi dvori, Zaprešić
   - Stambeno-gospodarska zgrada, Novi dvori, Zaprešić
   - Velika staja, Novi dvori, Zaprešić
   - Zgrada Muzeja Matija Skurjeni, Novi dvori, Zaprešić
   - Zgrada nekadašnjega đačkog doma, Novi dvori, Zaprešić
   - Zgrada Vršilnice, Novi dvori, Zaprešić

II. skupina:
· Dvorac Lužnica, Lužnica
· Tradicijska kuća, Pavla Lončara 14, Zaprešić
· Tvornica Karbon, Avenija Hrvatskih branitelja 94, Zaprešić.

Članak 3.
Visina spomeničke rente za nepokretna kulturna dobra iz I. skupine iz članka 2. ove Odluke iznosi 0,45 eura po četvornome metru mjesečno.
Visina spomeničke rente za nepokretna kulturna dobra iz II. skupine iz članka 2. ove Odluke iznosi 0,20 eura po četvornome metru mjesečno.

Članak 4.
Danom stupanja na snagu ove Odluke prestaje važiti Odluka o visini spomeničke rente na području Grada Zaprešića (Službene novine Grada Zaprešića, broj 6/21).

Članak 5.
Ova Odluka objavit će se u Službenim novinama Grada Zaprešića, a stupa na snagu 1. siječnja 2027. godine.

KLASA: __________
URBROJ: __________
Zaprešić, __________ 2026.
                                                                                                                                   PREDSJEDNIK GRADSKOG VIJEĆA
                                                                                                                                              mr. sc. Drago Bago



